Diari Oficial de la Generalitat Valenciana


Sumari del DOGV 7776, del 06-05-2016 (2016/3101)

Extracte de la Resolució de 20 d'abril de 2016, del vicerector d'Internacionalització i Cooperació de la Universitat de València per la qual es convoquen 30 beques d'ajuda econòmica «Becas Iberoamérica. Estudiantes de Grado. Santander Universidades» a la mobilitat iberoamericana per a estudiants.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7776

Data del DOGV
:   06-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3101


Data del document
:   20-04-2016

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 20 d'abril de 2016, del vicerector d'Internacionalització i Cooperació de la Universitat de València per la qual es convoquen 30 beques d'ajuda econòmica «Becas Iberoamérica. Estudiantes de Grado. Santander Universidades» a la mobilitat iberoamericana per a estudiants. [2016/3101]  
BDNS (identif.): 305228.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions  
http://www.pap.minhap.gob.es/bdnstrans.  
  
Primer. Beneficiaris  
Podran ser beneficiaris d'aquestes beques els estudiants i estudiantes matriculats en la Universitat de València en estudis oficials de grau en el curs 2015/2016 que tinguen concedida una estada de mobilitat semestral per al curs 2016/2017, obtinguda a través del Programa Internacional de la Universitat de València (Resolució d'11 de novembre de 2015, del vicerector d'Internacionalització i Cooperació de la Universitat de València, per la qual s'aprova la convocatòria del programa internacional de mobilitat de la Universitat de València per al curs acadèmic 2016/2017) en una universitat de les que figuren relacionades en la base tercera.  
En el cas de no quedar estudiants elegibles segons el paràgraf anterior, seran elegibles els estudiants i estudiantes matriculats en la Universitat de València en estudis oficials de grau en el curs 2015/2016 que tinguen concedida una estada de mobilitat per al curs 2016/2017, obtinguda a través del programa Erasmus Estudis de la Universitat de València (Resolució d'11 de novembre de 2015, del vicerector d'internacionalització i cooperació de la Universitat de València, per la qual s'aprova la convocatòria del programa de mobilitat d'estudiants per a estudis Erasmus Estudis de la Universitat de València per al curs acadèmic 2016/2017) en una universitat de les que figuren relacionades en la base tercera.  
  
Segon. Objecte  
Adjudicació de 30 beques d'ajuda econòmica a estudiants i estudiantes en el marc del programa «Becas Iberoamérica. Estudiantes de Grado. Santander Universidades».  
  
Tercer. Bases reguladores  
Les bases reguladores consten com a annex I a la convocatòria i es publiquen en la pàgina web del Servei de Relacions Internacionals i Cooperació de la Universitat de València, http://www.uv.es/relint.  
  
Quart. Import de la beca  
La beca consisteix en una assignació econòmica de 3.000 euros. L'ajuda serà finançada amb càrrec al crèdit del pressupost de l'exercici 2016, orgànica 3385205128, capítol IV, específica 56554502, sent l'import total a finançar de 90.000 euros.  
  
Cinqué. Termini de presentació de sol·licituds  
Es podran presentar sol·licituds fins a les 14.00 hores del dia 31 de maig de 2016.  
  
Sisé. Altres dades  
Els estudiants i estudiantes que vulguen optar a aquesta beca s'hauran d'inscriure obligatòriament en la plataforma web www.becas-santander.com fins el 31 de maig de 2016.  
  
València, 20 d'abril de 2016.- El vicerector d'Internacionalització i Cooperació, p. d. del rector (DOCV 10.03.2016): Guillermo Palao Moreno.